title: Директива 1999/94/ЕО на Европейския парламент и на Съвета от 13 декември 1999 година относно наличието на потребителска информация за разхода на гориво и емисиите на СО2 по отношение на търговията с нови леки автомобили

text:
Важна правна забележка

|

31999L0094

Официален вестник n° L 012 , 18/01/2000 стр. 0016 - 0023 специално чешко издание глава 15 том 05 стр. 3  - 10 специално испанско издание глава 15 том 05 стр. 3  - 10 специално унгарско издание глава 15 том 05 стр. 3  - 10 специално литвийско издание глава 15 том 05 стр. 3  - 10 LV.ES глава 15 том 05 стр. 3  - 10 MT.ES глава 15 том 05 стр. 3  - 10 PL.ES глава 15 том 05 стр. 3  - 10 SK.ES глава 15 том 05 стр. 3  - 10 специално словенско издание глава 15 том 05 стр. 3  - 10

		19991213Директива 1999/94/ЕО на Европейския парламент и на Съветаот 13 декември 1999 годинаотносно наличието на потребителска информация за разхода на гориво и емисиите на СО2 по отношение на търговията с нови леки автомобилиЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175, параграф 1 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 251 от Договора [3],(1) като имат предвид, че член 174 от Договора изисква внимателно и рационално използване на природните ресурси; като имат предвид, че рационалното използване на енергия е един от основните начини, по който може да се постигне тази цел и да се намали замърсяването на околната среда;(2) като имат предвид, че крайната цел на Рамковата конвенция на ООН за изменение на климата е да се постигне стабилизиране на концентрациите на парниковите газове в атмосферата на ниво, което предотвратява опасна антропогенна намеса в климатичната система;(3) като имат предвид, че съгласно Протокола от Киото към Рамковата конвенция на ООН за изменение на климата, подписан през декември 1997 г. на Конференцията в Киото, Общността е приела като цел да намали емисиите си за група парникови газове с 8 % спрямо нивата им от 1990 г. през периода 2008 г. — 2012 г.;(4) като имат предвид, че Комисията, като признава значението на леките автомобили като източник на емисии на СО2, предложи Стратегия на Общността за намаляване на емисиите на СО2 от автомобилите и за повишаване икономичността на превозните средства; като имат предвид, че в заключенията си от 25 юни 1996 г. Съветът приветства подхода на Комисията;(5) като имат предвид, че информацията играе ключова роля в действието на пазарните сили; като имат предвид, че предоставянето на точна, релевантна и сравнима информация за конкретния разход на гориво и емисиите на СО2 от леки автомобили може да повлияе върху избора на потребителя в полза на такива автомобили, които използват по-малко гориво и поради това изпускат по-малко СО2, като по този начин се насърчават производителите да предприемат мерки за намаляване на разхода на гориво на леките автомобили, които произвеждат;(6) като имат предвид, че наличието на етикети върху употребявани леки автомобили на мястото на продажбата би могло да насочи купувачите на нови леки автомобили да закупят леки автомобили с по-нисък разход на гориво, тъй като тази характеристика ще се вземе предвид, когато колата се препродава; като имат предвид, че, поради това е уместно във връзка с първото преразглеждане на настоящата директива да се разгледа разширяване на обхвата ѝ за употребявани леки автомобили, предмет на Директива 93/116/ЕО на Комисията от 17 декември 1993 г. за адаптиране с техническия напредък на Директива 80/1268/ЕИО на Съвета относно разхода на гориво на моторни превозни средства [4];(7) като имат предвид, че следователно е необходимо да се разработи етикет за икономия на гориво за всички нови леки автомобили, изложени на мястото на продажба;(8) като имат предвид, че етикетът за икономия на гориво следва да съдържа информация за разхода на гориво и за специфичните емисии на СО2, които са определени в съответствие с хармонизираните стандарти и методи, установени в Директива 80/1268/ЕИО на Съвета от 16 декември 1980 г. относно емисиите на въглероден двуоксид и разхода на гориво на моторните превозни средства [5];(9) като имат предвид, че е необходимо допълнителната стандартизирана информация за разхода на гориво и за специфичните емисии на СО2 на всички версии, предложени на пазара на нови леки автомобили, да се предоставя в подходяща форма както на мястото на продажба, така и от определен орган във всяка държава-членка; като имат предвид, че такава информация може да бъде полезна за потребителите, които вземат решение за закупуване, преди да влязат в изложбената зала или които предпочитат да не използват услугите на посредник или да посетят изложбена зала при закупуването на лек автомобил;(10) като имат предвид, че е важно да се предостави информация на потенциалните клиенти на мястото на продажба относно леките автомобили с най-нисък разход на гориво, предлагани във въпросното място на продажба;(11) като имат предвид, че цялата популяризираща литература и, при необходимост, всички други популяризиращи материали, използвани при търгуването на нови леки автомобили, следва да съдържат данни за съответния разход на гориво и емисиите на СО2 на моделите леки автомобили, за които се отнасят,ПРИЕХА НАСТОЯЩАТА ДИРЕКТИВАЧлен 1Целта на настоящата директива е да гарантира, че информацията, която се отнася до икономията на гориво и емисиите на СО2 от нови леки автомобили, предлагани за продажба или на лизинг в Общността, се предоставя на потребителите с цел да им позволи да направят информиран избор.Член 2По смисъла на настоящата директива:1. "лек автомобил" означава всяко моторно превозно средство от категория М1, така както е определено в приложение II към Директива 70/156/ЕИО [6] и което попада в обхвата на Директива 80/1268/ЕИО. Това определение не включва превозни средства, които попадат в обхвата на Директива 92/61/ЕИО [7] и превозни средства със специален режим на движение, както е определено в член 4, параграф 1, буква а), второ тире от Директива 70/156/ЕИО;2. "нов лек автомобил" означава всеки лек автомобил, който не е бил продаден преди това на лице, което го е купило с друга цел, освен да го продаде или да го предостави на трето лице;3. "сертификат за съответствие" означава сертификата, посочен в член 6 от Директива 70/156/ЕИО;4. "място на продажба" означава място, като изложбена зала или изложбена площ, където са изложени нови автомобили или се предлагат за продажба или на лизинг на потенциални клиенти. Търговските панаири, където се представят нови леки автомобили на обществеността, са включени в това определение;5. "официален разход на гориво" означава разхода на гориво, типово одобрен от одобряващия орган в съответствие с разпоредбите на Директива 80/1268/ЕИО и упоменат в приложение VIII към Директива 70/156/ЕИО и приложен към ЕО сертификата за типово одобрение на превозно средство или в сертификата за съответствие. Когато няколко варианта и/или версии се групират към един модел, стойността, която трябва да се посочи за разхода на гориво за този модел, се основава на варианта и/или версията с най-висок официален разход на гориво в тази група;6. "официални специфични емисии на СО2" за даден лек автомобил означават тези емисии на СО2, измерени в съответствие с разпоредбите на Директива 80/1268/ЕИО и упоменати в приложение VIII към Директива 70/156/ЕИО, и приложени към ЕО сертификата за типово одобрение на превозно средство или в сертификата за съответствие. Когато даден модел има няколко варианта и/или версии, стойността на емисиите на СО2, която се дава за този модел, е на варианта и/или версията с най-висока стойност на официални емисии на СО2 в тази група;7. "етикет за икономия на гориво" означава етикет, който съдържа информация за потребителя относно официалния разход на гориво и официалните специфични емисии на СО2 на лекия автомобил, върху който е поставен етикетът;8. "Ръководство за икономия на гориво" означава компилация от данни за официалния разход на гориво и официалните специфични емисии на СО2 за всеки модел, който се предлага на пазара на нови леки автомобили;9. "популяризираща литература" означава всички печатни материали, използвани при търговията, рекламата и популяризирането на превозните средства сред широката общественост. Това определение включва най-малко технически наръчници, брошури, реклами във вестници, списания и специализирани издания и табели;10. "марка" означава търговското наименование на производителя, което се посочва в сертификата за съответствие и документацията за типово одобрение;11. "модел" означава търговското описание на марката, типа и, ако е необходимо и подходящо, варианта и версията на лекия автомобил;12. "тип, вариант и версия" означава различните превозни средства от дадена марка, които са декларирани от производителя, както е описано в приложение II.Б към Директива 70/156/ЕИО, и които се идентифицират еднозначно чрез буквено-цифрови знаци за тип, вариант и версия.Член 3Държавите-членки гарантират, че етикетът за икономия на гориво и емисии на СО2, който е в съответствие с изискванията, описани в приложение I, е поставен или прикрепен така, че да се вижда ясно, близо до всеки модел на нов лек автомобил на мястото на продажба.Член 4Без да се засяга съставянето от Комисията на ръководство в Интернет на общностно ниво, държавите-членки гарантират, че ръководството за икономия на гориво и емисии на СО2 се изготвя след консултация с производителите поне веднъж годишно в съответствие с изискванията на приложение II. Ръководството е преносимо, компактно и се предоставя безплатно на потребители по заявка, както на мястото на продажбата, така и от определения орган във всяка държава-членка.Посоченият/посочените в член 8 орган/органи може/могат да окаже/ат съдействие при изготвянето на ръководството.Член 5Държавите-членки гарантират, че за всяка марка лек автомобил се поставя плакат (или друг начин за обявяване) със списък на данните за официалния разход на гориво и официалните специфични емисии на СО2 на всички модели нови леки автомобили, които са изложени или се предлагат за продажба или на лизинг във или чрез това място на продажба. Тези данни се представят по видим начин и в съответствие с формата, предвидена в приложение III.Член 6Държавите-членки гарантират, че популяризиращата литература съдържа данни за официалния разход на гориво и официалните специфични емисии на СО2 на моделите леки автомобили, за които се отнася, в съответствие с изискванията на приложение IV.Държавите-членки предоставят, ако е уместно, популяризиращи материали, различни от популяризиращата литература, посочена по-горе, за да посочат данните за официалните емисии на СО2 и данните за официалния разход на гориво на конкретния модел лек автомобил, за който се отнасят.Член 7Държавите-членки гарантират, че наличието върху етикети, ръководства, табели или популяризираща литература и материали, посочени в членове 3, 4, 5 и 6, на други знаци, символи или надписи, отнасящи се до разхода на гориво или емисии на СО2, които не са в съответствие с изискванията на настоящата директива, са забранени, ако тяхното представяне може да предизвика объркване в потенциалните потребители на нови леки автомобили.Член 8Държавите-членки уведомяват Комисията за компетентния орган или органи, които отговарят за прилагането и функционирането на системата за потребителска информация, описана в настоящата директива.Член 9Всяко изменение, което е необходимо за адаптиране с приложенията към настоящата директива, се приема от Комисията в съответствие с процедурата, установена в член 10, и след съгласуване с организациите на потребителите и други заинтересовани страни.За да се подпомогне процесът на адаптиране, всяка държава-членка изпраща на Комисията до 31 декември 2003 г. доклад за ефективността на разпоредбите на настоящата директива за периода от 18 януари 2001 г. до 31 декември 2002 г. Форматът на този доклад се установява в съответствие с процедурата, определена в член 10, не по-късно от 18 януари 2001 г.Освен това Комисията в съответствие с процедурата, определена в член 10, предприема мерки, които имат за цел да:а) се определи по-подробно формата на етикета, посочен в член 3, като изменя приложение I;б) се определят по-подробно изискванията за ръководството, посочено в член 4, с оглед класифициране на моделите нови леки автомобили, което би позволило изготвянето на списък на моделите по определени класове в зависимост от емисиите на СО2 и разхода на гориво, включително клас, в който да се вписват моделите нови леки автомобили с най-нисък разход на гориво;в) се изготвят препоръки, така че да се позволи прилагане принципите на предоставяне на данни в популяризиращата литература, посочена в член 6, първи параграф, по отношение на други информационни материали и средства за масово осведомяване.Член 10КомитетКомисията се подпомага от комитет, съставен от представители на държавите-членки и председателстван от представител на Комисията.Представителят на Комисията представя на комитета проект на мерките, които трябва да бъдат предприети. Комитетът представя становището си по този проект в срок, който председателят може да определи в зависимост от неотложността на въпроса. Становището се дава с мнозинството, определено в член 205 от Договора, в случай на решения, които Съветът трябва да приеме по предложение на Комисията. Гласовете на представителите на държавите-членки в комитета се претеглят по начина, определен в този член. Председателят не гласува.Комисията приема предвидените мерки, ако те са в съответствие със становището на комитета.Ако предвидените мерки не са в съответствие със становището на комитета или ако не е дадено становище, Комисията незабавно представя на Съвета предложение относно мерките, които трябва да бъдат предприети. Съветът взема решение с квалифицирано мнозинство.Ако при изтичането на тримесечен срок от датата на сезирането на Съвета той не е взел решение, предложените мерки се приемат от Комисията.Член 11Държавите-членки определят санкциите, които се прилагат за нарушения на националните разпоредби, приети съгласно настоящата директива. Санкциите са ефективни, пропорционални и възпиращи.Член 121. Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива преди 18 януари 2001 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.2. Държавите-членки съобщават на Комисията текста на основните разпоредби от националното си законодателство в областта, регулирана от настоящата директива.Член 13Настоящата директива влиза в сила в деня на публикуването ѝ в Официален вестник на Европейските общности.Член 14Адресати на настоящата директива са държавите-членки.Съставено в Брюксел на 13 декември 1999 година.За Европейския парламентПредседателN. FontaineЗа СъветаПредседателS. Hassi[1] ОВ С 305, 3.10.1998 г., стр. 2, иОВ С 83, 25.3.1999 г., стр. 1[2] ОВ С 40, 15.2.1999 г., стр. 45[3] Становище на Европейския парламент от 17 декември 1998 г. (ОВ С 98, 9.4.1999 г., стр. 252), Обща позиция на Съвета от 23 февруари 1999 г. (ОВ С 123, 4.5.1999 г., стр. 1) и Решение на Европейския парламент от 4 ноември 1999 г. (все още непубликувано в Официален вестник)[4] ОВ L 329, 30.12.1993 г., стр. 39[5] ОВ L 375, 31.12.1980 г., стр. 36. Директива, последно изменена с Директива 93/116/ЕО на Комисията.[6] Директива 70/156/ЕИО на Съвета от 6 февруари 1970 г. относно сближаване на законодателствата на държавите-членки относно типовото одобрение на моторни превозни средства и техните ремаркета (ОВ L 42, 23.2.1970 г., стр. 1). Директива, последно изменена с Директива 98/91/ЕО на Европейския парламент и на Съвета (ОВ L 11, 16.1.1999 г., стр. 25).[7] Директива 92/61/ЕИО на Съвета от 30 юни 1992 г. относно типовото одобрение на дву- или триколесни моторни превозни средства (ОВ L 225, 10.8.1992 г., стр. 72). Директива, изменена с Акта за присъединяване от 1994 г.--------------------------------------------------19991213ПРИЛОЖЕНИЕ IОПИСАНИЕ НА ЕТИКЕТА ЗА ИКОНОМИЯ НА ГОРИВО И ЕМИСИИ НА СО2Държавите-членки трябва да гарантират най-малко, че всички етикети за икономия на гориво на тяхна територия:1. са в съответствие със стандартизирания формат, така че да се разпознават по-лесно от потребителите;2. са с размери 297 mm × 210 mm (А4);3. съдържат препратка към модела и вида гориво на лекия автомобил, върху който са поставени;4. съдържат цифровата стойност на официалния разход на гориво и официалните специфични емисии на СО2. Стойността на официалния разход на гориво се изразява или в литри на 100 километра (l/100 km), или в подходяща комбинация от тях и се посочва с точност до един знак след десетичната точка. Официалните специфични емисии на СО2 се изразяват в грамове на километър (g/km) и се закръглят към най-близкото цяло число.Тези стойности могат да се изразяват в различни мерни единици (галони и мили), доколкото това е съвместимо с разпоредбите на Директива 80/181/ЕИО [1];5. съдържат следния текст относно наличието на ръководство за разхода на гориво и емисиите на СО2: "Ръководството за икономия на гориво и емисии на СО2, което съдържа данни за всички модели нови леки автомобили, може да бъде получено безплатно във всички места на продажба";6. съдържат следния текст: "Разходът на гориво и емисиите на СО2 от превозното средство зависят не само от мощността и техническата изправност на автомобила, но също и от начина на шофиране и други нетехнически фактори. СО2 е основният парников газ, който причинява глобално затопляне".[1] Директива 80/181/ЕИО на Съвета от 18 декември 1979 г. относно сближаването на законодателствата на държавите-членки относно мерните единици и отменянето на Директива 71/354/ЕИО (ОВ L 39, 15.2.1980 г., стр. 40). Директива, последно изменена с Директива 89/617/ЕИО (ОВ L 357, 7.12.1989 г., стр. 28).--------------------------------------------------19991213ПРИЛОЖЕНИЕ IIОПИСАНИЕ НА РЪКОВОДСТВОТО ЗА ИКОНОМИЯ НА ГОРИВО И ЕМИСИИ НА СО2Държавите-членки трябва да гарантират, че ръководството за икономия на гориво и емисии на СО2 съдържа, най-малко, следната информация:1. списък, изготвян ежегодно, на всички модели на нови леки автомобили, предоставени за закупуване в държавите-членки, групирани по марки в азбучен ред. Ако в държава-членка ръководството се актуализира повече от веднъж годишно, то следва да съдържа списък на всички модели на нови леки автомобили към датата на публикуване на тази актуализация;2. за всеки модел, който фигурира в ръководството, видът гориво, цифровата стойност на официалния разход на гориво и официалните специфични емисии на СО2. Стойността на официалния разход на гориво се изразява или в литри на 100 километра (l/100 km), или в километри за литър (km/l) или в подходяща комбинация от тях и се посочва с точност до един знак след десетичната запетая. Официалните специфични емисии на СО2 се изразяват в грамове на километър (g/km) и се закръглят към най-близкото цяло число.Тези стойности могат да се изразяват в различни мерни единици (галони и мили), доколкото това е съвместимо с разпоредбите на Директива 80/181/ЕИО;3. списък, поставен на явно място, на десетте модела нови автомобили с най-нисък разход на гориво, подредени по възходящ ред на увеличаване на специфичните емисии на СО2 за всеки вид гориво. Списъкът трябва да съдържа модела, цифровата стойност на официалния разход на гориво и официалните специфични емисии на СО2 ;4. съвети към водачите на моторни превозни средства, че правилното използване и редовната техническа поддръжка на превозното средство, както и начинът на шофиране, например избягването на агресивния стил на шофиране, управление на автомобила при по-ниска скорост и внезапно спиране, а също така правилно напомпаните гуми, намаляване периодите на работа на празен ход, избягване превоза на свръхтовари, подобряват консумацията на гориво и намаляват емисиите на СО2 от техния лек автомобил;5. обяснение на последиците от емисиите на парникови газове, потенциалното изменение на климата и ролята на моторните преводни средства, както и препратка към възможностите за използване на различни горива, предложени на потребителя и тяхното въздействие върху околната среда въз основа на последните научни доказателства и законови изисквания;6. препратка към целта на Общността за средни емисии на СО2 от нови леки автомобили и датата, на която целта следва да бъде постигната;7. препратка към ръководството на Общността за икономия на гориво и емисии на СО2 по Интернет, когато това ръководство е на разположение.--------------------------------------------------19991213ПРИЛОЖЕНИЕ IIIОПИСАНИЕ НА ПЛАКАТА, КОЙТО ТРЯБВА ДА СЕ ПОСТАВИ НА МЯСТОТО ЗА ПРОДАЖБАДържавите-членки трябва да гарантират, че плакатът/ите отговаря/т поне на следните изисквания:1. плакатът има минимален размер 70 cm × 50 cm;2. информацията в плаката се чете лесно;3. моделите леки автомобили се групират и изброяват поотделно в списък съгласно вида гориво (напр. бензин или дизел). За всеки вид гориво моделите се подреждат във възходящ ред на увеличаване на емисиите на СО2, като моделът с най-нисък официален разход на гориво се поставя начело на списъка;4. за всеки модел лек автомобил в списъка се посочват марката, цифровата стойност на официалния разход на гориво и официалните специфични емисии на СО2. Стойността на официалния разход на гориво се изразява в литри на 100 километра (l/100 km), в километри за литър (km/l) или в подходяща комбинация от тях и се посочва с точност до един знак след десетичната запетая. Официалните специфични емисии на СО2 се изразяват в грамове на километър (g/km) и се закръглят към най-близкото цяло число.Тези стойности могат да бъдат изразени в различни мерни единици (галони и мили), доколкото това е съвместимо с разпоредбите на Директива 80/181/ЕИО.Предложеният формат е посочен по-долу:+++++ TIFF +++++Вид горивоКласиранеМоделРазход на горивоЕмисии на СО2Бензин12…Дизел12…5. плакатът съдържа следния текст относно наличието на ръководство за икономия на гориво и емисии на СО2: "Ръководството за икономия на гориво и емисии на СО2, което съдържа данни за всички модели нови леки автомобили, може да бъде получено безплатно във всички места на продажба";6. плакатът съдържа следния текст: "Разходът на гориво и емисиите на СО2 на превозно средство зависят не само от мощността и техническата изправност на автомобила, но също и от начина на шофиране и други нетехнически фактори. СО2 е основният парников газ, който причинява глобално затопляне";7. плакатът се актуализира напълно поне на всеки шест месеца. В периода между две актуализации новите леки автомобили се добавят в края на списъка.--------------------------------------------------19991213ПРИЛОЖЕНИЕ IVПРЕДОСТАВЯНЕ НА ДАННИ ЗА РАЗХОД НА ГОРИВО И ЗА ЕМИСИИ НА СО2 В ПОПУЛЯРИЗИРАЩАТА ЛИТЕРАТУРАДържавите-членки трябва да гарантират, че цялата популяризираща литература съдържа данни за официалния разход на гориво и официалните специфични емисии на СО2 за превозните средства, за които се отнасят. Тази информация следва най-малко да отговаря на следните изисквания:1. да може да се чете лесно и да не изпъква повече от основната информация, предоставена в популяризиращата литература;2. да се разбира лесно, дори ако е прочетена набързо;3. данните за официалния разход на гориво следва да се предоставят за всички различни модели леки автомобили, които обхваща популяризиращата литература. Ако популяризиращата литература обхваща повече от един модел, тогава се включват данните за официалния разход на гориво за всички обхванати модели или се посочва обхватът между най-ниския и най-високия разход на гориво. Стойността на официалния разход на гориво се изразява в литри на 100 километра (l/100 km), в километри за литър (km/l) или в подходяща комбинация от тях. Всички цифрови данни се посочват с точност до един знак след десетичната запетая.Тези стойности могат да се изразяват в различни мерни единици (галони и мили), доколкото това е съвместимо с разпоредбите на Директива 80/181/ЕИО.Ако популяризиращата литература съдържа само препратка към марката, а не към някакъв определен модел, тогава не трябва да бъдат посочвани данни за разхода на гориво.--------------------------------------------------


title: Директива 94/55/EO на Съвета от 21 ноември 1994 година относно сближаване на законодателствата на държавите-членки по отношение на автомобилния превоз на опасни товари

text:
Важна правна забележка

|

31994L0055

Официален вестник n° L 319 , 12/12/1994 стр. 0007 - 0013 специално финландско издание: глава 7 том 5 стр. 0165  специално шведско издание: глава 7 том 5 стр. 0165  специално чешко издание глава 07 том 002 стр. 217  - 223 специално испанско издание глава 07 том 002 стр. 217  - 223 специално унгарско издание глава 07 том 002 стр. 217  - 223 специално литвийско издание глава 07 том 002 стр. 217  - 223 LV.ES глава 07 том 002 стр. 217  - 223 MT.ES глава 07 том 002 стр. 217  - 223 PL.ES глава 07 том 002 стр. 217  - 223 SK.ES глава 07 том 002 стр. 217  - 223 специално словенско издание глава 07 том 002 стр. 217  - 223 L 275 28/10/1996 P. 0001

		19941121Директива 94/55/ЕО на Съветаот 21 ноември 1994 годинаотносно сближаване на законодателствата на държавите-членки по отношение на автомобилния превоз на опасни товариСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 75 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата по член 189в от Договора [3],(1) като има предвид, че в последните години значително се увеличиха както вътрешните, така и международните превози на опасни товари, като с това се увеличи рискът от произшествия;(2) като има предвид, че всички държави-членки с изключение на Ирландия са страни по Европейската спогодба за международен превоз на опасни товари по шосе (ADR), чийто географски обхват надхвърля рамките на Общността и с която се въвеждат единни правила за безопасност на международните превози на опасни товари; като има предвид, че, следователно, е желателно обхватът на тези правила да бъде така разширен, че да покрива и националния транспорт, за да бъдат сближени в пределите на Общността условията, при които се осъществява автомобилният превоз на опасни товари;(3) като има предвид, че не съществува законодателство на Общността, включващо целия набор от мерки, необходими за гарантиране безопасността на превоза на опасни товари, като съответните национални стандарти на държавите-членки се различават помежду си; като има предвид, че тези различия са препятствие за свободното предоставяне на транспортни услуги и, в допълнение, на свободното движение на превозни средства и транспортно оборудване; като има предвид, че, за да се преодолее тази пречка, следва да бъдат определени единни правила, приложими по отношение на всички видове вътрешен транспорт в пределите на Общността;(4) като има предвид, че на общностно равнище следва да бъдат предприети действия от указаното естество, за да се осигури съвместимост с останалото законодателство на Общността, задоволителна степен на хармонизация с цел улесняване свободното движение на стоки и услуги, и високо равнище на сигурност на вътрешните и международни превози;(5) като има предвид, че разпоредбите на настоящата директива не засягат с нищо поетото от Общността и от нейните държави-членки задължение да се стремят към бъдещо уеднаквяване на системите за класификация на опасни вещества, съгласно целите, установени с програма 21, глава 19 на Конференцията на UNCED, проведена през юни 1992 г. в Рио де Жанейро;(6) като има предвид, че все още не съществува специална законодателна уредба на Общността относно условията на безопасност, при които би следвало да бъдат превозвани биологични агенти и генетично изменени микроорганизми, регламентирани с директиви 90/219/ЕИО [4], 90/220/ЕИО [5] и 90/679/ЕИО [6];(7) като има предвид, че настоящата директива е съобразена с осъществяваните други политики на Общността — в областта на безопасността на работниците, производство на превозни средства и закрила на околната среда;(8) като има предвид, че държавите-членки запазват свободата си да въвеждат нормативна уредба относно всяка дейност по превоза на опасни товари на тяхна територия в превозно средство, което не попада в обхвата на директивата, независимо от това къде е регистрирано превозното средство;(9) като има предвид, че следва държавите-членки да имат възможност да прилагат специални правила за движение по пътищата по отношение на превоза на опасни товари на тяхна територия;(10) като има предвид, че следва държавите-членки да имат възможност да запазят изискванията за качествен контрол, що се отнася до някои вътрешни превозни дейности, докато Комисията не отнесе такива въпроси до Съвета;(11) като има предвид, че съгласно разпоредбите на Европейската спогодба за международен превоз на опасни товари по шосе (ADR) се допуска сключването на споразумения, отклоняващи се от тези разпоредби; като има предвид, че с голямата част от двустранните споразумения, сключени между държавите-членки, се затруднява свободното оказване на услуги по превоз на опасни товари; като има предвид, че с включването на необходимите разпоредби в приложенията към настоящата директива необходимостта от подобни изключения би следвало да бъде преодоляна; като има предвид, че следва да бъде предвиден преходен период, през който държавите-членки могат да продължат да прилагат съществуващите споразумения между тях;(12) като има предвид, че е необходимо разпоредбите на Европейската спогодба за международен превоз на опасни товари по шосе (ADR) да бъдат възприети чрез правото на Общността, включително разпоредбите относно производството на превозни средства за превоз на опасни товари; като има предвид, че в този контекст би следвало да бъде предвиден преходен период, през който държавите-членки да могат временно да запазят някои специални национални разпоредби относно изискванията за производство на превозни средства, регистрирани в съответната държава-членка;(13) като има предвид, че, за да се увеличи прозрачността за всички стопански субекти, следва да бъдат използвани съществуващите процедури за информиране в областта на съответните национални законодателни предложения;(14) като има предвид, че, що се отнася до вътрешните превози, държавите-членки следва да запазят правото си да прилагат правила, съответстващи на многообхватните препоръки на Организацията на обединените нации относно превоза на опасни товари, тъй като Европейската спогодба за международен превоз на опасни товари по шосе (ADR) все още не е съгласувана с тези правила, като с това се цели да бъде улеснен смесеният превоз на опасни товари;(15) като има предвид, че държавите-членки следва да имат възможност да регламентират или да забраняват превоза на някои опасни товари по техните територии единствено по съображения, различни от сигурността на превозите; като има предвид, че в този контекст държавите-членки могат да си запазят правото в някои случаи на превоз на много опасни вещества да налагат железопътен транспорт или транспорт по вътрешни водни пътища, или могат да изискват специално опаковане за някои много опасни вещества;(16) като има предвид, че за целите на настоящата директива държавите-членки следва да имат възможност да прилагат по-строги или по-малко ограничителни правила по отношение на някои видове транспортна дейност, извършвани в пределите на тяхната територия чрез регистрирани там превозни средства;(17) като има предвид, че при сближаването на условията следва да бъде държана сметка за националните особености и поради това настоящата директива следва да бъде достатъчно гъвкава така, че на държавите-членки да бъде оставена възможност да предвидят някои изключения; като има предвид, че прилагането на новите технологични и промишлени разработки не следва да бъде затруднявано, като за тази цел следва да бъдат предвидени временни изключения;(18) като има предвид, че следва да бъде разрешено да се извършват международни превози на териториите на държавите-членки с превозни средства, регистрирани в страни, които не са членки, ако отговарят на изискванията на Европейската спогодба за международен превоз на опасни товари по шосе (ADR);(19) като има предвид, че следва да е възможно настоящата директива бързо да бъде приспособена към техническия напредък, за да бъдат взети предвид новите разпоредби, включени в Европейската спогодба за международен превоз на опасни товари по шосе (ADR) и да се вземат решения относно въвеждането и прилагането на спешни мерки в случай на аварии или произшествия; като има предвид, че за тази цел е необходимо да бъде създаден комитет и да бъде установена процедура за тясно сътрудничество чрез този комитет между държавите-членки и Комисията;(20) като има предвид, че приложенията към настоящата директива съдържат разпоредби относно професионалното обучение на някои водачи на пътни превозни средства за опасни товари; като има предвид, че, следователно, Директива 89/684/ЕИО от 21 декември 1994 г. относно професионалното обучение на някои водачи на превозни средства за превоз на опасни товари [7] следва да бъде отменена,ПРИЕ НАСТОЯЩАТА ДИРЕКТИВА:ГЛАВА IПриложно поле, определения и общи разпоредбиЧлен 11. Настоящата директива се прилага по отношение на превоза на опасни товари с автомобилен транспорт в пределите на държава-членка или между държави-членки. Тя не се прилага по отношение на превоза на опасни товари в превозни средства, принадлежащи на въоръжените сили, или такива, които се намират на тяхно разположение.2. Настоящата директива не засяга, обаче, правото на държавите-членки да установяват, при надлежно отчитане на разпоредбите на законодателството на Общността, изисквания относно:а) вътрешен и международен превоз на опасни товари на тяхната територия с превозни средства, които не попадат в обсега на настоящата директива;б) специални правила за движение по пътищата във връзка с вътрешния и международен превоз на опасни товари;в) качествен контрол в съответствие със стандартите ISO 9001 и 9002 по отношение на предприятия, които извършват вътрешни превози на:i) взривни вещества и стоки по клас 1, когато количеството на съдържащото се взривно вещество в отделна транспортна единица надхвърля:- 1000 кг - за отделение 1.1.,- 3000 кг - за отделение 1.2., или- 5000 кг - за отделения 1.3. и 1.5.;ii) следните много опасни вещества в резервоари или в цистерни с общ обем над 3000 литра:- вещества от клас 2,газове, класифицирани по | at) |bt) |b) |ct) |c) |- дълбоко замразени втечнени газове от 7ob) и 8ob),- вещества от класове 3, 4.1., 4.2., 4.3., 5.1., 5.2., 6.1. и 8,- вещества, неизброени по b) или с) на тези класове, или- вещества, изброени там, но имащи код за действие при аварии, имащ три или повече цифри, различни от нула;iii) следните опаковки от клас 7 (радиоактивни материали): опаковки от материали с делими клетки, опаковки от вид В(U); опаковки от вид В(М).Обхватът на националните разпоредби относно тези изисквания не може да бъде разширяван.Въпросните разпоредби престават да се прилагат, ако съгласно разпоредбите на Общността бъдат въведени подобни мерки със задължителен характер.Преди 31 декември 1998 г. Комисията представя на Съвета доклад с оценка на аспектите на сигурността, обхванати от настоящата разпоредба, заедно със съответното предложение за продължаването на нейното действие или отмяната ѝ.Член 2По смисъла на настоящата директива:- "АDR" означава Европейската спогодба за международен превоз на опасни товари по шосе (ADR), сключена в Женева на 30 септември 1957 г., с нейните изменения,- "превозно средство" е всяко моторно превозно средство, предназначено за използване с автомобилен транспорт, независимо от това дали е напълно комплектовано или не, което има най-малко четири колела и максимална конструктивна скорост повече от 25 км/ч, и неговите ремаркета, с изключение на релсови превозни средства, трактори за земеделското и горското стопанство и всички самоходни машини,- "опасни товари" означава тези вещества и изделия, чийто превоз е забранен с приложения А и Б към настоящата директива или е разрешен единствено при определени обстоятелства,- "превоз" е всяка попадаща в обхвата на приложения А и Б дейност по автомобилен транспорт, извършвана с превозно средство частично или изцяло по обществените пътища на територията на една от държавите-членки, включително дейността по товарене и разтоварване, без с това да се засягат установените със законодателствата на държавите-членки правила относно отговорността във връзка с указаните дейности.В тази дейност не се включват превозите, извършвани изцяло в периметъра на дадена затворена зона.Член 31. Без да се засяга разпоредбата на член 6, опасни товари, чийто превоз е забранен по силата на приложения А и Б, не могат да бъдат превозвани с автомобилен транспорт.2. Освен ако не е уговорено друго с настоящата директива, превозването на други, изброени в приложение А опасни товари е разрешено при условие, че са спазени правилата, установени с приложения А и Б, що се отнася, по-специално до:а) опаковането и поставянето на етикети на въпросните товари; иб) производството, оборудването и правилната експлоатация на превозното средство, с което се превозват въпросните товари.ГЛАВА IIДерогации, ограничения и освобождаванияЧлен 4Всяка от държавите-членки може изцяло за целите на осъществяване на вътрешни превози, извършвани с регистрирани на нейната територия превозни средства, да запази в сила разпоредбите на националното си законодателство относно превозите на опасни товари с автомобилен транспорт, ако те съответстват на препоръките на Обединените нации относно превоза на опасни товари, до момента, в който приложения А и Б към настоящата директива бъдат изменени така, че да отразяват тези препоръки. Заинтересованите държави-членки надлежно уведомяват Комисията.Член 51. Без да се засягат други разпоредби на законодателството на Общността, и по-специално разпоредбите относно достъпа до пазара, всяка от държавите-членки си запазва правото да регламентира или забранява превоза на някои опасни товари на нейната собствена територия, основавайки се единствено на съображения, различни от тези за безопасност по време на превоза, които са свързани в частност с националната сигурност или защита на околната среда.2. Всички правила, наложени от една от държавите-членки по отношение на превозни средства, с които се извършват международни превози през нейната територия, и допустими съгласно Маргинал 10599 от приложение Б, са ограничени локално по обхват, прилагат се както към вътрешните, така и към международните превози и не могат да водят до каквато и да е дискриминация.3. а) всяка от държавите-членки може да прилага по-строги разпоредби, с изключение на производствени изисквания, относно превоз, извършван с превозни средства, които се регистрирани или въведени в експлоатация в пределите на нейната територия;б) държавите-членки могат, обаче, да поддържат национални разпоредби относно центъра на тежестта на цистерни, регистрирани в пределите на тяхната съответна територия, до изменение, ако има такова, на Маргинал 211128 от приложение Б към настоящата директива, но във всеки случай не по-късно от 31 декември 1998 г.4. Ако, в случай на произшествие или инцидент, някоя от държавите-членки счете, че приложимите стандарти за сигурност са били недостатъчни, за да се ограничат опасностите, съпътстващи превозната дейност, и ако съществува неотложна нужда да бъдат предприети мерки, тази държава-членка уведомява Комисията на стадия на набелязване на мерките, които тя смята да предприеме. Действайки в съответствие с процедурата по член 9, Комисията решава дали би следвало да разреши прилагането на въпросните мерки и определя срока на тяхното действие.5. Държавите-членки могат да запазят в сила всички национални разпоредби, приложими към 31 декември 1996 г. по отношение на:- превозването на вещества от клас 1.1.,- превозването на токсични, лесно разпадащи се и/или запалими газове от клас 2,- превозването на вещества, съдържащи диоксини или фурани,- превозването в резервоари или цистерни на повече от 3000 литра течности от класове 3, 4.2., 4.3., 5.1., 6.1. или 8, които не са указани в точки b) или с) в тези класове.Такива разпоредби могат да се отнасят само до:- забраната на тези автомобилни превози, за които е възможно да бъдат заместени с релсов транспорт или транспорт по вътрешните водни пътища,- изискването да се използват само някои подходящи пътища,- всякакви други разпоредби относно опаковането на вещества, съдържащи диоксини или фурани.Такива разпоредби не могат да бъдат разширявани или ограничавани по обхват. Държавите-членки съобщават такива национални разпоредби на Комисията, която уведомява съответно другите държави-членки.Член 61. Винаги, когато даден превоз включва пътуване по море или въздух, всяка от държавите-членки може да разрешава автомобилния превоз по нейната територия на опасни товари, които са определени по вид, опаковани са и носят обозначения в съответствие с международните изисквания за морски или въздушен транспорт.2. Разпоредбите на приложения А и Б относно езиците, използвани при обозначаването или в документацията, не намират приложение при превози, ограничени в пределите на територията на една-единствена държава-членка. Всяка от държавите-членки може, за превози, извършвани в пределите на нейната територия, да разреши използването на езици, различни от предвидените в приложенията.3. Всяка от държавите-членки може да допусне използването на нейна територия на превозни средства, построени преди 1 януари 1997 г., които не са съобразени с разпоредбите на настоящата директива, но са били построени в съответствие с националните разпоредби, действащи на 31 декември 1996 г. при условие, че по отношение на такива превозни средства се поддържа изискващото се равнище на безопасност.4. Всяка от държавите-членки може да запази в сила различаващите се от стандартите на приложения А и Б разпоредби на националното си законодателство, действащи на 31 декември 1996 г., относно производството и използването на нови хранилища така, както са определени в Маргинал 2212 от приложение А, и условията за превозване в тях, и на нови резервоари, докато в приложения А и Б не бъдат добавени разпоредби, имащи същата сила като разпоредбите на настоящата директива, относно стандартите за производство и използване на резервоари и хранилища, но най-късно до 31 декември 1998 г. Използването на хранилища и резервоари, произведени преди 1 януари 1999 г., по отношение на които се поддържа изискващото се равнище на безопасност, може да продължи при първоначалните условия.5. Всяка от държавите-членки може да запази в сила различаващите се от стандартите на приложения А и Б национални разпоредби относно температурните норми за превоз по нейната територия на втечнени газове или смеси на втечнени газове, докато европейските стандарти не бъдат допълнени с разпоредби относно подходящите температури за определени климатични райони и в приложения А и Б не бъдат направени препратки към тях.6. Всяка от държавите-членки може да допусне, по отношение на превозите на нейната територия, използването на опаковки, произведени, но не преминали процедури по сертификация съгласно Европейската спогодба за международен превоз на опасни товари по шосе (ADR) преди 1 януари 1997 г. при условие, че тези опаковки носят датата на производство, че те биха преминали успешно изпитванията, предвидени във вътрешното законодателство, действащо на 31 декември 1996 г., и че по отношение на тях се поддържа изискващото се равнище на безопасност (включително изпитвания и проверки, когато такива се изискват), в съответствие със следната схема: междинни метални контейнери за превоз в насипно/наливно състояние и метални варели с вместимост над 50 литра могат да бъдат използвани до 15 години след датата на тяхното производство, но най-късно до 31 декември 1998 г.7. Всяка от държавите-членки може да разреши превоза на нейна територия на някои опасни товари, опаковани преди 1 януари 1997 г., до 31 декември 1998 г., при условие че товарите са определени по вид, опаковани са и носят обозначения в съответствие с изискванията, установени с националните разпоредби в сила преди 1 януари 1997 г.8. Всяка от държавите-членки може, по отношение на превози, извършвани по нейната територия с регистрирани на тази територия превозни средства, да запази в сила действащите на 31 декември 1996 г. национални разпоредби, които се отнасят до маркирането с код за действия в извънредни случаи вместо с предвидения в приложение Б идентификационен номер за случаи на авария.9. Всяка от държавите-членки може, след консултации с Комисията, да поддържа в сила разпоредби, които са по-малко ограничителни от тези на приложения А и Б, по отношение на превозване по нейната територия на малки количества от някои опасни товари, с изключение на вещества със средна или висока степен на радиоактивност.10. Всяка от държавите-членки може, при условие, че не се намалява сигурността, да предвиди временни изключения от стандартите на приложения А и Б с цел провеждане на нейната територия на опитите, които са необходими, за да бъдат изменени приложенията така, че да бъдат приспособени към технологичното и промишлено развитие. Комисията трябва да бъде надлежно уведомена и от своя страна уведомява другите държави-членки.Временно изключение, договорено между компетентните власти на държавите-членки на основата на маргинали 2010 и 10602 от приложения А и Б, приемат формата на многостранно споразумение, предложено на компетентните власти на всички държави-членки от органа, на който принадлежи инициативата за споразумението. Комисията трябва да бъде надлежно уведомена.Дерогациите от първа и втора алинеи се прилагат без дискриминация на национален признак или на основата на мястото на установяване на товародателя, превозвача или получателя; те могат да продължават своето действие до пет години и не могат да бъдат продължавани.11. Всяка от държавите-членки може в отделни случаи да разреши превоз на опасни товари, забранен по силата на приложения А и Б, или превоз, извършван при условия, които се различават от тези по приложения А и Б.12. Без с това да се накърнява разпоредбата на параграф 2, всяка от държавите-членки може, най-късно до 31 декември 1998 г., да прилага съответстващите на Европейската спогодба за международен превоз на опасни товари по шосе (ADR) съществуващи споразумения с други държави-членки без дискриминация на национален признак или на основата на мястото на установяване на товародателя, превозвача или получателя. Всякакви други изключения, разрешени по маргинали 2010 и 10602 от приложения А и Б, следва да са в съответствие с параграф 10.Член 7Като се имат предвид националните разпоредби или разпоредбите на Общността относно достъпа до пазара, се разрешава международният превоз на опасни товари в пределите на Общността в превозни средства, регистрирани или въведени в експлоатация в нечленуващи страни, като има предвид, че такъв превоз е в съответствие с разпоредбите на АDR.ГЛАВА IIIЗаключителни разпоредбиЧлен 8Измененията, необходими за привеждане в съответствие с техническия прогрес на приложения А и Б в областите, попадащи в приложното поле на настоящата директива, в частност, за да се вземат предвид измененията на приложенията към АDR, се приемат съгласно процедурата по член 9.Член 91. Комисията се подпомага от комитет по транспорта на опасни товари, наричан по-нататък "Комитет", който се състои от представители на държавите-членки и се председателства от представител на Комисията.2. Представителят на Комисията представя на Комитета предложения за набелязаните мерки. Комитетът излъчва становище в срок, определен от председателя в зависимост от спешността на въпроса. Становището се приема с мнозинството, предвидено в член 148, параграф 2 от Договора за случаите на решения, които Съветът трябва да приеме на основата на предложение от Комисията. Гласовете на представителите на държавите-членки в Комитета се претеглят по начина, предвиден в указания член. Председателят не гласува.3. а) Комисията приема набелязаните мерки, ако те са в съответствие със становището на Комитета;б) ако набелязаните мерки не са в съответствие със становището на Комитета или, ако Комитетът не даде становище, Комисията незабавно представя на Съвета предложение относно мерките, които следва да бъдат приети. Комитетът взема решение с квалифицирано мнозинство.Ако в срок от три месеца от поставянето на въпроса пред него Съветът не е взел решение, предложените мерки се приемат от Комисията.Член 101. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 януари 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки2. Държавите-членки съобщават на Комисията текста на разпоредбите от националното си законодателство в областта, уредена от настоящата директива.Член 111. Директива 89/684/ЕИО се отменя, считано от 1 януари 1997 г.2. Временните удостоверения за вътрешни превози, издадени от държавите-членки в съответствие с член 4, параграф 2 от горепосочената директива, са действителни до 31 декември 1996 г. Удостоверенията, издадени в съответствие с член 4, параграф 4 от посочената директива, могат да да бъдат използвани до края на срока на действителността им, но най-късно до 1 юли 1997 г. — за превозвани в цистерни опасни товари или за взривни вещества, и най-късно до 1 януари 2000 г. — за други опасни товари.Член 12Адресати на настоящата директива са държавите-членки.Съставено в Брюксел на 21 ноември 1994 година.За СъветаПредседателM. Wissmann[1] ОВ № С 17, 20.1.1994 г., стр. 6.[2] ОВ №С 195, 18.7.1994 г., стр. 15.[3] Становище на Европейския парламент от 3 май 1994 г. (ОВ, С 205, 25.7.1994 г., стр. 54), Обща позиция на Съвета от 19 септември 1994 г. (ОВ С 301, 27.10.1994 г., стр. 25) и Решение на Европейския парламент от 17 ноември 1994 г. (все още непубликувано в Официален вестник).[4] ОВ L 117, 8.5.1990 г., стр. 1.[5] ОВ L 117, 8.5.1990 г., стр. 15.[6] ОВ L 374, 31.12.1990 г., стр. 1.[7] ОВ L 398, 30.12.1989 г., стр. 33.--------------------------------------------------19941121ПРИЛОЖЕНИЕ АВ графи 2000—3999 на приложение А към Европейското споразумение за международен превоз на опасни товари по шосе (АDR), считано от 1 януари 1995 г., "договаряща се страна" се заменя с "държава-членка".NB: Версиите на всички официални езици на Общността ще бъдат публикувани, веднага щом консолидираният текст е готов и са завършени преводите.--------------------------------------------------19941121ПРИЛОЖЕНИЕ БВ графи 10000—260000 на приложение Б към Европейското споразумение за международен превоз на опасни товари по шосе (АDR), считано от 1 януари 1995 г., "договаряща се страна" се заменя с "държава-членка".NB:Версиите на всички официални езици на Общността се публикуват, веднага щом консолидираният текст е готов и са завършени преводите.--------------------------------------------------


title: Директива 97/19/ЕО на Комисията от 18 април 1997 година за привеждане в съответствие с техническия прогрес на Директива 70/221/ЕИО на Съвета за сближаване на законодателството на държавите-членки относно резервоарите за течно гориво и задно разположената защита срещу вклиняване на моторни превозни средства и техните ремаркетатекст от значение за ЕИП.

text:
               13/ 21

               BG

               Официален вестник на Европейския съюз

               34

         31997L0019

               L 125/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 97/19/ЕО НА КОМИСИЯТА

   от 18 април 1997 година
   за привеждане в съответствие с техническия прогрес на Директива 70/221/ЕИО на Съвета за сближаване на законодателството на държавите-членки относно резервоарите за течно гориво и задно разположената защита срещу вклиняване на моторни превозни средства и техните ремаркета
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/221/ЕИО на Съвета от 20 март 1970 г. за сближаване на законодателството на държавите-членки относно резервоарите за течно гориво и задно разположената защита срещу вклиняване на моторни превозни средства и техните ремаркета (1), последно изменена с Директива 81/333/ЕИО на Комисията (2), и по-специално член 3 от нея,
   като има предвид, че Директива 70/221/ЕИО е една от специалните директиви в рамките на процедурата за типово одобрение на ЕО, установена с Директива 70/156/ЕИО на Съвета от 6 февруари 1970 г. за сближаване на законодателството на държавите-членки относно типовото одобрение на моторни превозни средства и техните ремаркета (3), последно изменена с Директива 96/79/ЕО на Европейския парламент и на Съвета (4); като има предвид, че поради това постановените в Директива 70/156/ЕИО разпоредби относно системите, компонентите и обособените технически възли на превозни средства се отнасят за Директива 70/221/ЕИО;
   като има предвид, по-специално, че съгласно член 3, параграф 4 и член 4, параграф 3 от Директива 70/156/ЕИО е необходимо към всяка отделна директива да се приложи информационен документ, включващ съответните точки от приложение I към Директива 70/156/ЕИО, както и сертификат за типово одобрение съгласно модела в приложение VI към Директива 70/156/ЕИО с оглед компютризиране на съответното типово одобрение;
   като има предвид, че настоящите изменения се отнасят единствено за административните разпоредби в Директива 70/221/ЕИО; като има предвид, че поради това не е необходимо да се отменят одобренията, издадени по силата на Директива 70/221/ЕИО, нито да се възпрепятстват регистрацията, продажбата и въвеждането в експлоатация на нови превозни средства, обхванати от такива одобрения;
   като има предвид, че предвидените в настоящата директива мерки са в съответствие със становището на Комитета за привеждане в съответствие с техническия прогрес, създаден по силата на Директива 70/156/ЕИО,
   ПРИЕ НАСТОЯЩАТА ДИРЕКТИВА:
   Член 1
   Директива 70/221/ЕИО се изменя, както следва:

               1.

               Член 1 се заменя със следния текст:
               „Член 1
               По смисъла на настоящата директива „превозно средство“ е всяко моторно превозно, предназначено за движение по пътищата, със или без каросерия, което има най-малко четири колела и максимална проектирана скорост повече от 25 километра в час, и прикачените към него ремаркета, с изключение на движещите се по релси превозни средства и тракторите за селското и горското стопанство, както и всички видове подвижна техника.“

               2.

               Член 2 се изменя, както следва:

                           а)

                           в параграф 2 частта от изречението
                           „по смисъла на член 9а от Директива 70/156/ЕИО и монтирано в съответствие с изискванията по точка II.5 от приложението.“
                           се заменя със следното:
                           „по смисъла на член 2 от Директива 70/156/ЕИО и монтирано в съответствие с изискванията в приложение II, точка 5.“;

                           б)

                           в параграф 3 частта от изречението
                           „по смисъла на член 9а от Директива 70/156/ЕИО, отговаря на съответните изисквания в приложението.“
                           се заменя със следното:
                           „по смисъла на член 2 от Директива 70/156/ЕИО, отговаря на съответните изисквания в приложение II.“;

               3.

               Член 2а се изменя, както следва:

                           а)

                           в параграф 2, частта от изречението
                           „по смисъла на член 9а от Директива 70/156/ЕИО и монтирано в съответствие с изискванията по точка II.5 от приложението.“
                           се заменя със следното:
                           „по смисъла на член 2 от Директива 70/156/ЕИО и монтирано в съответствие с изискванията в приложение II, точка 5.“;

                           б)

                           в параграф 3: изразът „член 9а“ се заменя с израза „член 2“.

               4.

               В член 2б изразът „в приложението точки II.2.1 и II.2.2“ се заменя с израза „точки 2.1 и 2.2 от приложение II.“

               5.

               В член 3 изразът „точка I“ се заменя с израза „приложение I“.

               6.

               Приложението се заменя с приложението към настоящата директива.

         Член 2
   Считано от 1 октомври 1997 г. държавите-членки:

               —

               престават да издават типовото одобрение на ЕО, посочено в член 4, параграф 1 и при необходимост в член 4, параграф 4 от Директива 70/156/ЕИО, и

               —

               могат да отказват да издават национално типово одобрение;

         на нов тип превозно средство на основания, свързани с резервоарите за течно гориво и задно разположената защита срещу вклиняване или с нов тип задно разположено устройство за защита срещу вклиняване като обособен технически възел, ако съответният тип не отговаря на разпоредбите на Директива 70/221/ЕИО, изменена с настоящата директива.
   Настоящата директива не отменя издадените досега одобрения по силата на Директива 70/221/ЕИО и не забранява да се продължава срокът на такива одобрения при условията, предвидени в директивата, по силата на която те са били първоначално издадени.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, преди 30 септември 1997 г. Те незабавно уведомяват Комисията за това.
   Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки уведомяват Комисията за текста на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза сила на двадесетия ден от датата на публиткуването ѝ в Официален вестник на Европейските общности.

   Член 5
   Адресати на настоящата директива са държавите-членки.

      Съставено в Брюксел на 18 април 1997 година.

            За Комисията

         Martin BANGEMANN

            Член на Комисията

      (1)  ОВ L 76, 6.4.1970 г., стр. 23.

      (2)  ОВ L 131, 18.5.1981 г., стр. 4.

      (3)  ОВ L 42, 23.2.1970 г., стр. 1.

      (4)  ОВ L 18, 21.1.1997 г., стр. 7.
   СПИСЪК НА ПРИЛОЖЕНИЯТА

                  Приложение I:

            Резервоари за течно гориво

                  Допълнение 1:

            Информационен документ

                  Допълнение 2:

            Сертификат за типово одобрение на ЕО

                  Приложение II:

            Задно разположена защита срещу вклиняване

                  Допълнение 1:

            Информационен документ (превозно средство)

                  Допълнение 2:

            Информационен документ (обособен технически възел)

                  Допълнение 3:

            Сертификат за типово одобрение на ЕО (превозно средство)

                  Допълнение 4:

            Сертификат за типово одобрение на ЕО (обособен технически възел)

                  Допълнение 5:

            Знак за типово одобрение на ЕО
         ПРИЛОЖЕНИЕ I
   РЕЗЕРВОАРИ ЗА ТЕЧНО ГОРИВО
   1.   ПРИЛОЖНО ПОЛЕ
   1.1.   Настоящото приложение се прилага за превозните средства, обхванати от Директива 70/156/ЕИО.
   2.   ОПРЕДЕЛЕНИЯ
   По смисъла на настоящата директива:
   „Тип превозно средство по отношение на резервоарите за течно гориво“ означава превозни средства, които не се различават съществено по отношение на такива елементи като:
   2.1.1.   конструкция, форма, размери и материали, от които е(са) изработен(и) резервоара(ите);
   2.1.2.   местоположение на резервоара(ите) в превозното средство (вдясно и/или вляво, отпред, отзад, в средата).
   2.2.   „Резервоар“ е резервоарът или резервоаите, които са проектирани да съдържат течно гориво, съгласно определението в точка 2.3, и които се използват преди всичко за задвижване на превозното средство, с изключение на принадлежностите му (щуцер за пълнене (ако е отделен елемент), отвор за пълнене, капачка, манометър, връзки с двигателя или за компенсиране на вътрешното свръхналягане и т.н.).
   2.3.   „Течно гориво“ е гориво, което при нормални условия на околната среда се намира в течно състояние.
   3.   ЗАЯВЛЕНИЕ ЗА ТИПОВО ОДОБРЕНИЕ НА ЕО
   3.1.   Заявлението за типово одобрение на превозно средство по отношение на неговите резервоари за течно гориво съгласно член 3, параграф 4 от Директива 70/156/EИО се подава от производителя на превозното средство.
   3.2.   В допълнение 1 е даден образец на информационния документ.
   На техническата служба, която отговаря за провеждане на изпитанията за типово одобрение, трябва да се представи следното:
   3.3.1.   превозно средство, което е представително за подлежащия на одобрение тип превозно средство, или частите на превозното средство, които техническата служба счете за необходими при провеждане на изпитанията за одобрение.
   4.   ИЗДАВАНЕ НА ТИПОВО ОДОБРЕНИЕ НА ЕО
   4.1.   Ако съответните изисквания са спазени, се издава типовото одобрение ЕО съгласно член 4, параграф 3 и, при необходимост, член 4, параграф 4 от Директива 70/156/ЕИО.
   4.2.   В допълнение 2 е даден образец на сертификата за типово одобрение на ЕО.
   4.3.   На всеки одобрен тип превозно средство се дава номер на одобрението в съответствие с приложение VII към Директива 70/156/ЕИО. Една и съща държава-членка не може да дава същия номер на друг тип превозно средство.
   5.   ТЕХНИЧЕСКИ ИЗИСКВАНИЯ
   5.1.   Резервоарите за течно гориво трябва да са изработени от устойчив на корозия материал. Те трябва да са преминали успешно извършените от производителя изпитания за херметичност при налягане два пъти по-високо от работното налягане, но във всеки случай не по-малко от 1,3 бара. Всяко свръхналягане или налягане, което надвишава работното налягане, трябва автоматично да се компенсира от подходящи устройства (вентилационни отвори, предпазни вентили и т.н.). Вентилационните отвори трябва да са така проектирани, че да предотвратяват каквато и да било опасност от възникване на пожар. От капачката на резервоара за течно гориво или от устройствата, предвидени за компенсиране на свръхналягането, не трябва да изтича гориво, дори и при напълно обърнат наопаки резервоар; допуска се прокапване.
   5.2.   Резервоарите за течно гориво трябва да се монтират по такъв начин, че да бъдат защитени от последствията при удар в предната или в задната част на превозното средство; близо до резервоара не трябва да има изпъкнали части, остри ръбове и т.н.
   6.   МОДИФИКАЦИИ НА ТИПА И ИЗМЕНЕНИЯ НА ОДОБРЕНИЯТА
   6.1.   В случай на модификации на типа превозно средство, одобрен съгласно настоящата директива, се прилагат разпоредбите на член 5 от Директива 70/156/ЕИО.
   7.   СЪОТВЕТСТВИЕ НА ПРОИЗВОДСТВОТО
   7.1.   По принцип мерките за осигуряване на съответствие на производството се приемат съгласно разпоредбите на член 10 от Директива 70/156/ЕИО.
   ПРИЛОЖЕНИЕ II
   ЗАДНО РАЗПОЛОЖЕНА ЗАЩИТА СРЕЩУ ВКЛИНЯВАНЕ
   1   ОБЩИ ПОЛОЖЕНИЯ
   Превозните средства, които са предмет на настоящата директива, трябва да са така проектирани, че да осигуряват ефективна защита срещу вклиняване в задната част на превозни средства от категории M1 и N1
       (1).
   2   ОПРЕДЕЛЕНИЯ
   Тип превозно средство по смисъла на задно разположена защита срещу вклиняване
   Терминът „тип превозно средство по отношение на задно разположена защита срещу вклиняване“ означава превозни средства, които не се различават съществено по отношение на следните основни характеристики:
   2.1.1.   ширина на задния мост, конструкция, размери, форма и материали, от които е изработена задната част на превозното средство, доколкото имат връзка с изискванията по точки от 5.1 до 5.4.5.5;
   2.1.2.   характеристики на окачване, доколкото имат връзка с изискванията по точки от 5.1 до 5.4.5.5;
   2.1.3.   тип задно разположено устройство за защита срещу вклиняване, ако е монтирано такова.
   Тип задно разположено устройство за защита срещу вклиняване
   Терминът „тип задно разположено устройство за защита срещу вклиняване“ означава устройства, които не се различават съществено по отношение на следните характеристики:
   2.2.1.   форма;
   2.2.2.   размери;
   2.2.3.   закрепване;
   2.2.4.   материали.
   3.   ЗАЯВЛЕНИЕ ЗА ТИПОВО ОДОБРЕНИЕ НА ЕО
   Заявление за типово одобрение на ЕО по отношение на тип превозно средство
   3.1.1.   Заявлението за типово одобрение на ЕО съгласно член 3, параграф 4 от Директива 70/156/ЕИО на даден тип превозно средство по отношение на задно разположената защита срещу вклиняване се подава от производителя на превозното средство.
   3.1.2.   В допълнение 1 е даден образец на информационния документ.
   3.1.3.   На техническата служба, която отговаря за провеждане на изпитанията за типово одобрение, се предоставя превозно средство, което е представително за подлежащия на одобрение тип превозно средство.
   Заявление за типово одобрение на ЕО на тип задно разположено устройство за защита срещу вклиняване, разглеждано като обособен технически възел
   3.2.1.   Заявлението за типово одобрение на ЕО съгласно член 3, параграф 4 от Директива 70/156/ЕИО на задно разположено устройство за защита срещу вклиняване, разглеждано като обособен технически възел по смисъла на член 2 от същата директива, се подава от производителя на превозното средство или от производителя на задно разположеното защитно устройство.
   3.2.2.   В допълнение 2 е даден образец на информационния документ.
   3.2.3.   На техническата служба, която провежда изпитанията се предоставя мострен образец от подлежащия на одобрение тип задно разположено устройство срещу вклиняване. Ако счете за необходимо, тази служба може да поиска допълнителен мострен образец. Търговското наименование или марка на кандидата и предназначението на типа трябва да са обозначени по ясен и неизтриваем начин върху тези мостри.
   4.   ИЗДАВАНЕ НА ТИПОВО ОДОБРЕНИЕ НА ЕО
   4.1.   Ако съответните изисквания са спазени, се издава типово одобрение на ЕО в съответствие с член 4, параграф 3 и, при необходимост, член 4, параграф 4 от Директива 70/156/ЕИО.
   Образец на сертификат за типово одобрение на ЕО е даден:
   4.2.1.   в допълнение 3 за заявленията, посочени в точка 3.1; и
   4.2.2.   в допълнение 4 за заявленията, посочени в точка 3.2.
   4.3.   Всеки одобрен тип превозно средство или всеки одобрен тип задно разположено устройство срещу вклиняване получава номер на одобрението в съответствие с приложение VII към Директива 70/156/ЕИО. Една и съща държава-членка не може да дава същия номер на друг тип превозно средство или на друг тип задно защитно устройство.
   5.   ТЕХНИЧЕСКИ ИЗИСКВАНИЯ
   5.1.   Всички превозни средства трябва да са така конструирани и/или оборудвани, че по цялата си ширина да осигуряват ефективна защита срещу вклиняване в задната част на превозно средство от категории M1 и N1
       (1).
   5.2.   Приема се, че всяко превозно средство от една от категориите M1, M2, M3, N1, O1 или O2
       (2) удовлетворява посоченото в точка 5.1 условие:

               —

               ако отговаря на посочените в точка 5.3 условия, или

               —

               ако разстоянието между земята и задната част на товареното превозно средство не надвишава 55 cm по протежение на ширина, която е по-къса от тази на задния мост с не повече от 10 cm от всяка страна на превозното средство (с изключение на издатината на гумата близо до земята);

         Когато има повече от един заден мост, се взема предвид ширината на най-широкия от тях.
   Това изискване трябва да е спазено най-малко по дължината на линия на разстояние не повече от 45 cm от крайната задна част на превозното средство.
   5.3.   Приема се, че всяко превозно средство от една от категориите N2, N3, O3 или O4
       (1) удовлетворява посоченото в точка 5.1 условие:

               —

               ако превозното средство е оборудвано със специално задно разположено защитно устройство срещу вклиняване в съответствие с изискванията по точка 5.4, или

               —

               ако задната част на превозното средство е така конструирана и/или оборудвана, че поради формата и характеристиките си съставните му части могат да се считат за заместващи задно разположеното защитно устройство срещу вклиняване. Приема се, че съставляват задно разположено защитно устройство срещу вклиняване компонентите, чиято комбинирана функция отговаря на изискванията по точка 5.4;

         Задно разположено устройство срещу вклиняване, наричано по-долу „устройство“, обикновено се състои от напречник и съединителни компоненти, свързани към страничните елементи на шасито или това, което ги замества.
   То трябва да има следните характеристики:
   5.4.1.   Устройството трябва да е монтирано възможно най-близо до задната част на превозното средство. Когато превозното средство е без товар (2), по-ниският край на устройството не трябва в нито една точка да е на разстояние по-голямо от 55 cm над земята.
   5.4.2.   Ширината на устройството в нито една точка не трябва да надвишава ширината на задния мост, измерена в крайните точки на колелата, с изключение на издатината на гумите близо до земята, и не трябва да е с повече от 10 cm по-късо от всяка страна. При наличие на повече от един заден мост, се взема предвид най-широкият от тях.
   5.4.3.   Разрезната височина на напречника не трябва да е по-малка от 10 cm. Страничните краища на напречника не трябва да са огънати назад или да имат остри външни ръбове; приема се, че това условие е изпълнено, когато страничните краища на напречника са закръглени от външната страна и имат радиус на кривината не по-малък от 2,5 mm.
   5.4.4.   Устройството може да е така проектирано, че да може да се променя местоположението му в задната част на превозното средство. В такъв случай трябва да има гарантиран метод на застопоряването му в работно положение, за да се изключи вероятността от непреднамерена промяна на положението му. Операторът трябва да е в състояние да променя местоположението на устройството чрез прилагане на сила, не по-голяма от 40 daN.
   Устройството трябва да предлага достатъчна устойчивост към сили, прилагани успоредно на надлъжната ос на превозното средство, и когато е в работно положение да е свързано със страничните елементи на шасито или това, което ги замества.
   Приема се, че това изискване е изпълнено, ако се докаже, че по време на и след прилагане на споменатите сили хоризонталното разстояние между задната част на устройството и крайната задна част на превозното средство не надвишава 40 cm в нито една от точките P1, P2 и P3. При измерване на това разстояние трябва да се изключи всяка част на превозното средство, която се намира на повече от 3 m над земята, когато превозното средство е без товар.
   5.4.5.1.   Точки P1 са разположени на 30 cm от надлъжните плоскости, които са допирателни спрямо външните краища на колелата на задния мост; точки P2, които са разположени на линията, която съединява точки Р1, са симетрични спрямо средната надлъжна плоскост на превозното средство и са на разстояние една от друга от 70 до 100 cm включително, като точното им местоположение се посочва от производителя. Височината на точки P1 и P2 над земята трябва да се определи от производителя на превозното средство в рамките на линиите, които хоризонтално ограничават устройството. Все пак височината не трябва да надвишава 60 cm, когато превозното средство е без товар. P3 е централната точка на правата линия, която свързва точки P2.
   5.4.5.2.   Към точки Р1 и към точка Р3 трябва последователно да се приложи хоризонтална сила, съответстваща на 12,5 % от технически допустимата максимална маса на превозното средство, но не надвишаваща 2,5 × 104 N.
   5.4.5.3.   Към двете точки Р2 трябва последователно да се приложи хоризонтална сила, съответстваща на 50 % от технически допустимата максимална маса на превозното средство, но не надвишаваща 10 × 104 N.
   5.4.5.4.   Силите, посочени в точки 5.4.5.2 и 5.4.5.3, трябва да се прилагат поотделно. Производителят може да определи в какъв ред да се прилагат силите.
   Когато се извършва практическо изпитание за проверка на съответствието с посочените по-горе изисквания, трябва да спазени следните условия:
   5.4.5.5.1.   Устройството трябва да е свързано към страничните елементи на шасито или към това, което ги замества.
   5.4.5.5.2.   Посочените сили трябва да се прилагат с помощта на подходящо съединени пръти (например, посредством сферични шарнирни съединения) и трябва да са успоредни към средната надлъжна плоскост на превозното средство посредством повърхност не по-голяма от 25 cm във височина (точната височина трябва да се определи от производителя) и ширина 20 cm, с радиус на кривината от 5 ± 1 mm при вертикалните изпъкнали части; центърът на повърхността се поставя последователно в точки P1, P2 и P3.
   5.5.   По изключение от предходните изисквания, превозните средства от следните категории могат да не съответстват на изискванията в настоящото приложение, що се отнася до задно разположената защита срещу вклиняване:

               —

               трактори за полуремаркета,

               —

               „провесени“ ремаркета и други подобни ремаркета за превоз на дървени трупи или други много дълги изделия,

               —

               превозни средства, при които задно разположената защита срещу вклиняване е несъвместима с тяхната употреба;

         6.   МАРКИРОВКА НА ТИПОВО ОДОБРЕНИЕ НА ЕО
   6.1.   Всяко задно разположено защитно устройство срещу вклиняване, което отговаря на типа, одобрен съгласно настоящата директива като обособен технически възел, трябва да е обозначено с маркировка за типово одобрение на ЕО.
   6.2.   Тази маркировка се състои от вписана в правоъгълник буква „e“, последвана от отличителния номер или отличителните букви на държавата-членка, която е издала типовото одобрение:

               1

               за Германия

               2

               за Франция

               3

               за Италия

               4

               за Нидерландия

               5

               за Швеция

               6

               за Белгия

               9

               за Испания

               11

               за Обединеното кралство

               12

               за Австрия

               13

               за Люксембург

               17

               за Финландия

               18

               за Дания

               21

               за Португалия

               23

               за Гърция

               IRL

               за Ирландия.

         Също така в близост до правоъгълника трябва да е обозначен „номерът на основното одобрение“, който се съдържа в точка 4 на номера на типовото одобрение, посочен в приложение VII към Директива 70/156/ЕИО, предшестван от двете цифри, които посочват поредния номер на последното съществено техническо изменение към Директива 70/221/EИО към датата, на която е издадено типовото одобрение на ЕО. Поредният номер в настоящата директива е „00“.
   6.3.   Маркировката на типовото одобрение на ЕО трябва да е положена върху задно разположеното защитно устройство срещу вклиняване по такъв начин, че да е незаличима и ясно четлива, дори и ако устройството е монтирано към превозно средство.
   6.4.   В допълнение 5 е даден пример на маркировка за типово одобрение на ЕО.
   7.   МОДИФИКАЦИИ НА ТИПА И ИЗМЕНЕНИЯ НА ОДОБРЕНИЯТА
   7.1.   В случай на модификации на типа, одобрен съгласно настоящата директива, се прилагат разпоредбите на член 5 от Директива 70/156/ЕИО.
   8   СЪОТВЕТСТВИЕ НА ПРОИЗВОДСТВОТО
   8.1.   По принцип мерките за осигуряване на съответствие на производството се приемат в съответствие с разпоредбите на член 10 от Директива 70/156/ЕИО.

      (1)  Съгласно определението в приложение II, част А към Директива 70/156/ЕИО.

      (2)  Съгласно определението в точка 2.6 от допълнение 1.


title: Директива 2009/19/ЕО на Комисията от 12 март 2009 година за изменение, с цел привеждането ѝ в съответствие с техническия прогрес, на Директива 72/245/ЕИО на Съвета относно радиосмущенията, предизвиквани от моторни превозни средства (електромагнитна съвместимост) (Текст от значение за ЕИП)

text:
               14.3.2009

               BG

               Официален вестник на Европейския съюз

               L 70/17

      ДИРЕКТИВА 2009/19/ЕО НА КОМИСИЯТА

   от 12 март 2009 година
   за изменение, с цел привеждането ѝ в съответствие с техническия прогрес, на Директива 72/245/ЕИО на Съвета относно радиосмущенията, предизвиквани от моторни превозни средства (електромагнитна съвместимост)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (1), и по-специално член 39, параграф 2 от нея,
   като има предвид, че:

               (1)

               Директива 72/245/ЕИО на Съвета от 20 юни 1972 г. относно радиосмущенията (електромагнитната съвместимост), предизвиквани от моторни превозни средства (2) е една от специалните директиви в контекста на процедурата по типово одобрение на ЕО, установена с Директива 70/156/ЕИО на Съвета от 6 февруари 1970 г. за сближаването на законодателствата на държавите-членки по отношение на типовото одобрение на моторни превозни средства и техните ремаркета (3). Следователно разпоредбите на Директива 70/156/ЕИО по отношение на системите, компонентите и обособените технически възли за превозни средства се прилагат за Директива 72/245/ЕИО.

               (2)

               Съгласно приложение I, точка 3.2.9 от Директива 72/245/ЕИО компонентите, продавани като оборудване за вторично вграждане и предназначени за монтиране в моторни превозни средства, не се нуждаят от типово одобрение, ако нямат отношение към функциите, свързани с устойчивостта на електромагнитни въздействия. Предвиден е преходен период от четири години, който започва на 3 декември 2004 г., през който техническата служба трябва да определи дали компонентът, предназначен за пускане на пазара, има отношение или не към устойчивостта на електромагнитни въздействия, и трябва да издаде удостоверение съгласно указания в приложение III В модел. От държавите-членки се изисква да докладват на Европейската комисия за всички случаи на отказ въз основа на съображения, свързани с безопасността. Тази разпоредба изисква от Комисията да реши преди края на преходния период, въз основа на практическия опит във връзка с това изискване и въз основа на докладите, представени от държавите-членки, дали това удостоверение следва да продължи да се изисква в допълнение към декларацията за съответствие.

               (3)

               Както е предвидено в приложение I, точка 3.2.9 от Директива 72/245/ЕИО и с оглед на факта, че Европейската комисия не е получила никакви доклади от държавите-членки относно случаи на отказано удостоверение, понастоящем се предлага премахването на участието на техническата служба в случаи на компоненти, продавани като оборудване за вторично вграждане и предназначени за монтиране в моторни превозни средства, ако те нямат отношение към функциите, свързани с устойчивостта на електромагнитни въздействия, и занапред да не се изисква удостоверение в съответствие с примера, даден в приложение III В, както е определено в приложение I, точка 3.2.9.

               (4)

               Следователно Директива 72/245/ЕИО следва да бъде съответно изменена.

               (5)

               Мерките, предвидени в настоящата директива, са в съответствие със становището на Техническия комитет по моторните превозни средства,

         ПРИЕ НАСТОЯЩАТА ДИРЕКТИВА:
   Член 1
   Директива 72/245/ЕИО се изменя, както следва:

               1.

               В списъка на приложенията се заличава следното позоваване на приложение III В:

                           „ПРИЛОЖЕНИЕ III В

                           Образец на удостоверение във връзка с приложение I, точка 3.2.9.“

               2.

               В приложение I, точка 3.2.9 втората алинея се заличава.

               3.

               Приложение III В се заличава.

         Член 2
   1.   Държавите-членки приемат и публикуват не по-късно от 1 октомври 2009 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби, считано от 2 октомври 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 12 март 2009 година.

            За Комисията

         Günter VERHEUGEN

            Заместник-председател

      (1)  ОВ L 263, 9.10.2007 г., стр. 1.

      (2)  ОВ L 152, 6.7.1972 г., стр. 15.

      (3)  ОВ L 42, 23.2.1970 г., стр. 1.


title: Директива на Съвета от 22 април 1986 година за изменение, във връзка с присъединяването на Испания и Португалия, на някои директиви относно продажбата на семена и растения

text:
Важна правна забележка

|

31986L0155

Официален вестник n° L 118 , 07/05/1986 стр. 0023 - 0027 специално финландско издание: глава 3 том 20 стр. 0208  специално шведско издание: глава 3 том 20 стр. 0208  специално чешко издание глава 3 том 07 стр. 24  - 28 специално испанско издание глава 3 том 07 стр. 24  - 28 специално унгарско издание глава 3 том 07 стр. 24  - 28 специално литвийско издание глава 3 том 07 стр. 24  - 28 LV.ES глава 3 том 07 стр. 24  - 28 MT.ES глава 3 том 07 стр. 24  - 28 PL.ES глава 3 том 07 стр. 24  - 28 SK.ES глава 3 том 07 стр. 24  - 28 специално словенско издание глава 3 том 07 стр. 24  - 28

		19860422Директива на Съветаот 22 април 1986 годиназа изменение, във връзка с присъединяването на Испания и Португалия, на някои директиви относно продажбата на семена и растения(86/155/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията,като взе предвид становището на Асамблеята [1],като има предвид, че Съветът създаде, с помощта на различни директиви, режим, приложим при продажбата на семена и посадъчен материал;като има предвид, че по отношение на Португалия в Акта за присъединяване на Испания и Португалия беше определен преходен режим, който да се прилага в тази област;като има предвид, че по отношение на Испания трябва да се направят адаптации спрямо следните директиви, в съответствие с насоките, дадени през време на преговорите по присъединяването:- Директива 66/401/ЕИО на Съвета от 14 юни 1966 г. относно търговията със семена от фуражни култури [2], последно изменена с Регламент (ЕИО) № 3768/85 [3],- Директива 66/402/ЕИО на Съвета от 14 юни 1966 г. относно търговията със семена от зърнени култури [4], последно изменена с Регламент (ЕИО) № 3768/85,- Директива 68/193/ЕИО на Съвета от 9 април 1968 г. относно търговията с материал за вегетативното размножаване на лози [5], последно изменена с Регламент (ЕИО) № 3768/85,- Директива 69/208/ЕИО на Съвета от 30 юни 1969 г. относно търговията със семена от маслодайни и влакнодайни култури [6], последно изменена с Регламент (ЕИО) № 3768/85,- Директива 70/457/ЕИО на Съвета от 29 септември 1970 г. относно общия каталог на сортовете на земеделските растителни видове [7], последно изменена с Регламент (ЕИО) № 3768/85,- Директива 70/458/ЕИО на Съвета от 29 септември 1970 г. относно търговията със семена от зеленчуци [8] , последно изменена с Регламент (ЕИО) № 3768/85;като има предвид, че тревите Бермудска, Хардинг (Phalaris), сорго и суданска, дивият шафран, кратунката и артишокът представляват важни видове за производството на земеделски или зеленчукови растения в разширената Общност и трябва поради това да бъдат включени в обсега на посочените директиви;като има предвид, че с цел да се направи възможно приемането на мерки, необходими за внедряването на система за принудително сертифициране на сортовете по отношение на семената на люцерната, листната фуражна детелина и фуражните репички, на Кралство Испания трябва да се разреши — по отношение на тези семена — да отложи прилагането на задължението, наложено с Директива 66/401/ЕИО да продава изключително семена, които са били официално сертифицирани като "базови семена" или "сертифицирани семена";като има предвид, че нуждата от семена на памук в разширената Общност са такива, че Директива 69/208/ЕИО трябва да се измени, така че да позволи продажбата на някои памучни семена от второ размножение;като има предвид, че с цел да се позволи на Кралство Испания да вземе мерките, необходими за адаптиране на производството и търговията с нейните семена и посадъчен материал към изискванията на каталога на сортовете, създаден в системата на Общността, на тази държава-членка трябва да се разреши да отложи прилагането на някои разпоредби, свързани с националния каталог на лозозвите сортове, Общия каталог на сортовете земеделски растителни видове и Общия каталог на сортовете зеленчукови видове, или изцяло, или по отношение на конкретни видове,ПРИЕ НАСТОЯЩАТА ДИРЕКТИВА:Член 1Директива 66/401/ЕИО се изменя с настоящото, както следва:1. В член 2, параграф 1, точка А, буква а):- думите"Cynodon dactylon (L.) Pers. | трева Бермудa" |се вмъкват след"Arrhenatherum elatius (L.) Beauv. ex. J. et K. Presl.) | Висока овесена трева", |- думите"Phalaris aquatica L. | трева Harding, Phalaris" |се вмъкват след"Lolium x hybridum Hausskn | хибриден райграс". |2. В член 3 се вмъква следният параграф:"1а. До 31 декември 1989 г. на Кралство Испания може да бъде разрешено, в съответствие с процедурата, предвидена в член 21, да предвиди дерогации от параграф 1, в случая на семена на Medicago sativa, Brassica oleracea convar. acephala и Raphanus sativus."3. В приложение II, част I, точка 2, буква А след редовете Arrhenatherum elatius и Lolium х hybridum съответно, се вмъкват следните редове:| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |и | "Cynodon dactylon | 70 (a) | | 90 | 2,0 | 1,0 | 0,3 | 0,3 | | | | 0 | 0 (j) (k) | 2 | " |"Phalaris aquatica L. | 75 (a) | | 96 | 1,5 | 1,0 | 0,3 | 0,3 | | | | 0 | 0 (j) (k) | 20 | ". |4. В приложение II, част II, точка 2, буква А след редовете Arrhenatherum elatius и Lolium х hybridum съответно, се вмъкват следните редове:| 1 | 2 | 3 | 4 | 5 | 6 | 7 | 8 |и | "Cynodon dactylon | 0,3 | 20 (a) | 1 | 1 | 1 | | (j)" |"Phalaris aquatica L. | 0,3 | 20 | 5 | 5 | 5 | | (j)". |5. В приложение III след редовете Arrhenatherum elatius и Lolium х hybridum съответно, се вмъкват следните редове:| 1 | 2 | 3 | 4 |и | "Cynodon dactylon | 10 | 50 | 5" |"Phalaris aquatica L. | 10 | 100 | 50". |Член 2Директива 66/402/ЕИО се изменя, както следва:1. В член 2, параграф 1, буква А думите"Sorghum bicolor (L.) Moench | Сорго |Sorghum sudanese (Piper) Stapf. | Суданка" |се вмъкват след"Secale sereale L. | Ръж". |2. В член 2, параграф 1, буква Б думите "и Sorghum spp." се вмъкват след "царевица".3. В член 2, параграф 1, буква Г думите "Sorghum spp." се вмъкват след "царевица".4. В член 2, параграф 2, буква Д думите "Sorghum spp." се вмъкват след "канарско просо".5. В приложение I, точка 2 преди таблицата се вмъкват следните думи:"и по-специално в случая на сорго, от източници на Sorghum halepense".6. В таблицата в приложение I, точка 2 преди реда Zea mays се вмъква следният текст:"Sorghum spp. | 300 m". |7. В първия и втория параграф на приложение I, точка 3 и в уводния текст на третия параграф, думите "Sorghum spp. и" се вмъкват всеки път преди думите "Zea mays".8. В третия параграф на приложение I, част 3 се добавя следното:"С. Sorgum spp.а) процентът с оглед броя на растенията от вида Sorgum, различен от вида зърнена култура, или растенията, които могат да бъдат признати като явно неотговарящи на самоопрашената линия или на компонента, не трябва да надвишава:аа) за производството на базови семенаi) при цъфтене: 0,1 %;ii) при зреене: 0,1 %;бб) за производството на сертифицирани семенаi) растения с мъжки компонент, които са разпръснали цветен прашец, когато растенията с женски компонент са имали приемни влакънца: 0,1 %;ii) растенията с женски компонент- при цъфтене: 0,3 %,- при зреене: 0,1 %;б) за производството на сертифицирани семена трябва да са спазени следните стандарти или други условия:аа) от растенията с мъжки компонент трябва да се разпръсне достатъчно цветен прашец по времето, когато растенията с женски компонент имат приемни влакънца;бб) когато растенията с женски компонент имат приемни влакънца, процентът на растенията с този компонент, които са разпръснали цветен прашец или разпръсват цветен прашец, не трябва да надвишава 0,1 %".9. В приложение I, точка 5, буква Б, буква б) думите "Sorghum spp. и" се вмъкват всеки път преди думите "Zea mais".10. В изречения първо и второ на приложение II, буква И, думите "Sorghum spp. и" се вмъкват всеки път преди думите "Zea mais".11. В приложение II, точка 1, буква Б думите "Sorghum spp. и" се вмъкват преди думите "Zea mais".12. В приложение II, точка 2, буква А след реда Secale cereale се вмъква следното:1 | 2 | 3 | 4 | 5 | 6 | 7 | 8 | 9 | 10 |"Sorghum spp. | 80 | 98 | 0" | | | | | | |13. В приложение III след реда Oryza sativa се вмъква следното:1 | 2 | 3 | 4 |"Sorghum spp. | 10 | 1000 | 900" |14. В приложение IV, буква А, буква а), точка 5 се добавят думите "и Sorghum spp".15. В Приложение IV, буква А, буква а), точка 9 се заличават думите "на царевица".Член 3В Директива 68/193/ЕИО към член 5 трябва да се добави следното изречение:"По отношение на Кралство Испания датата 31 декември 1971 г., цитирана по-горе, трябва да се замени от датата 28 февруари 1986 г."Член 4Директива 69/208/ЕИО се изменя с настоящото, както следва:1. В Член 2, параграф 1, буква А думите"Carthamus tinctorius L. | див шафран" |се вмъкнат след"Cannabis sativa L. | коноп." |2. В член 2, параграф 1, буква В думите "див шафран" се вмъкват след "двудомен коноп".3. В член 2, параграф 1, буква В думата "памук" се заличава.4. В член 2, параграф 1, буква Г думата "памук" се вмъква след "соя".5. В член 2, параграф 1, буква Д думата "памук" се вмъква след "соя".6. В член 3, параграф 1 думите "Carthamus tinctorius L." се вмъкват след думите "Cannabis sativa L.".7. В колона 1 на таблицата в приложение I, точка 2 думите "Carthamus tinctorius" се вмъкват след думите "Cannabis sativa, който да не е еднодомен коноп".8. В приложение I, точка 3 думите "Carthamus tinctorius" се вмъкват след думите "Cannabis sativa".9. В приложение II, част I, точка 2, буква А след реда Cannabis sativa се вмъква следният ред:1 | 2 | 3 | 4 | 5 | 6 | 7 | 8 | 9 | 10 | 11 | 12 |"Carthamus tinctorius | 75 | 98 | — | 5 | 0 | 0 (c) | | | | | (e)" |10. В приложение III след реда Cannabis sativa се вмъква следният ред:1 | 2 | 3 | 4 |"Carthamus tinctorius | 10 | 900 | 900" |Член 5Директива 70/457/ЕИО се изменя , како следва:1. Към член 3, параграф 3 се добавя следното изречение:"По отношение на Кралство Испания датите 1 юли 1972 г. и 30 юни 1980 г., посочени в изречение първо, трябва да бъдат заменени съответно с датите 1 март 1986 г. и 31 декември 1990 г., по отношение на следните видове:Agrostis stoloniferaAgrostis tenuisPhleum pratensePoa PratensisHedysarum coronariumLotus corniculatusLupinus angustifoliumLupinus luteusOnobrychis viciifoliaTrifolium alexandrinumTrifolium pratenseVicia villosaBrassica napus var. napobrassicaBrassica oleracea convar. acephalaRaphanus sativus ssp. oleifera andArachis hypogaea".2. Към член 15, параграф 1 се добавя следното изречение:"По отношение на Кралство Испания датата 1 юли 1972 г., посочена в изречение първо, се заменя с датата 1 март 1986 г. за сортове, различни от включените официално в каталога на тази държава-членка на 1 март 1986 г. и които са освен това включени на тази дата в каталога на една или няколко държави-членки на Общността от десет страни - без това да засяга специалните разпоредби, които са приложими за определени видове, посочени във второ и трето изречение на параграф 5."3. Към член 16 се добавя следното изречение:"По отношение на Кралство Испания датата 1 юли 1972 г., посочена в изречение първо, се заменя с датата 1 март 1986 г."4. Към член 17 се добавя следното изречение:"По отношение на Кралство Испания датата 1 юли 1972 г., посочена в изречение първо, се заменя с датата 1 март 1986 г."Член 6Директива 70/458/ЕИО се изменя, както следва:1. В член 2, параграф 1, буква А думите"Cucurbita Duchesene | Кратунка" |се вмъкват след"Cucumis sativus L. | Краставица, корнишон", |а думите"Cynara cardunculus L. | Cardoon" |се вмъкват след"Cucurbita pepo L. | Тиквичка". |2. В член 2, параграф 1, буква Е, буква б) думата "кратунка" се вмъква след "диня".3. Към член 9, параграф 1 се добавя следното изречение:"По отношение на Кралство Испания датите 1 юли 1972 г. и 30 юни 1975 г., посочени в изречение първо, се заменят съответно с датите 1 март 1986 г. и 31 декември 1988 г., по отношение на следните видове:Apium graveolensBeta vulgaris var. esculentaBrassica oleraceaCichorium endiviaCucurbita pepoPetroselinum endivia crispumPhaseolus coccineusRaphanus sativusScorzonera hispanica"4. Към член 9, параграф 2 се добавя следното изречение:"По отношение на Кралство Испания датите 1 юли 1972 г. и 30 юни 1980 г., посочени в изречение първо, се заменят съответно с датите 1 март 1986 г. и 31 декември 1993 г., по отношение на семената, посочени в последното изречение на параграф 1."5. Към член 9, параграф 3 се добавя следното изречение:"По отношение на Кралство Испания датите 30 юни 1975 г. и 1 юли 1972 г., посочени в изречение първо, се заменят съответно с датите 31 декември 1988 г. и 1 март 1986 г. по отношение на видовете, посочени в последното изречение на параграф 1."6. Към член 12, параграф 1 се добавя следното изречение:"По отношение на Кралство Испания датата 1 юли 1970 г., посочена в изречение второ, се заменя с датата 1 март 1986 г."7. Към член 16, параграф 4 се добавя следното изречение:"По отношение на Кралство Испания датата 1 юли 1972 г., посочена в изречение първо, се заменя с датата 1 март 1986 г."8. Към член 26, параграф 2 се добавя следното изречение:"По отношение на Кралство Испания датата 1 юли 1970 г., посочена в изречение първо, се заменя с датата 1 март 1986 г."9. В приложение II, точка3, буква а) след редовете Cucumis sativus и Cucurbita pepo се вмъква съответно следното:и | "Cucurbita maxima | 98 | 0,1 | 80" |"Cynara cardunculus | 96 | 0,5 | 65". |10. В приложение III, точка 2 след съответните редове Cucumis sativus и Cucurbita pepo се вмъква следното:и | "Cucurbita maxima | 250 |Cynara cardunculus | 50". |Член 7Държавите-членки вземат мерките, необходими, за да се съобразят със:- член 1, параграф 2, член 3, член 4, параграфи 3, 4 и 5, член 5 и член 6, параграфи от 3 до 8, от 1 март 1986 г.,- другите разпоредби на директивата — не по-късно от 1 юли 1987 г.Те незабавно информират Комисията за това.Член 8Адресати на настоящата директива са държавите-членки.Съставено в Люксембург на 22 април 1986 година.За СъветаПредседателH. van den Broek[1] ОВ С 68, 24.3.1986 г.[2] ОВ 125, 11.7.1966 г., стр. 2298/66.[3] ОВ L 362, 31.12.1985 г., стр. 8.[4] ОВ 125, 11.7.1966 г., стр. 2309/66.[5] ОВ L 93, 17.4.1968 г., стр. 15.[6] ОВ L 169, 10.7.1969 г., стр. 3.[7] ОВ L 225, 12.10.1970 г., стр. 1.[8] ОВ L 225, 12.10.1970 г., стр. 7.--------------------------------------------------